*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*264. számú előterjesztés*

Bátaszék Város Önkormányzat Képviselő-testületének 2018. november 28-án

16,00 órakor megtartandó ülésére

*„A Hunyadiak. Hunyadiak kora” című történelmi kiadvány megjelenésének támogatása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Takácsné Gehring Mária aljegyző  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  KOIS Bizottság: 2018. 11. 26.  Pénzügyi és Gazdasági Bizottság: 2018. 11. 27. |

**Tisztelt Képviselő-testület!**

Koller Zsolt történész, tudományos munkatárs, tudományos- és szakmai konzulens, író a mellékelt támogatási kérelemmel fordult az önkormányzathoz. Ebben leírta, hogy egy két kötetes tudományos munka kiadásához kérné az önkormányzat támogatását, melynek címe „A Hunyadiak. Hunyadiak kora”. A könyv terjedelme több mint 1600 oldalas lenne, A/4-es formátumú, gazdag kép, grafika, térkép illusztrációkkal kiegészítve. A könyv részletes tartalmának tervezete is az előterjesztés melléklete, és különleges értéke, hogy számos olyan ritka, értékes levéltári anyagot, dokumentum másolatot tartalmaz, ami eddig nem volt elérhető sem az olvasók számára, sem a szakmai körök részére. Jelenleg folynak a tárgyalások a kiadókkal, lehetséges támogatókkal, ahonnan több ígérete is van, viszont a kezdeti és induló költségekhez és kiadásokhoz nem rendelkezik kellő önerővel. Ehhez kérné az önkormányzat segítségét. Viszonzásként egy tiszteletpéldányt ajánl fel, történelmi és tudományos előadások megtartását, ünnepek és jeles események alkalmából ünnepi beszéd megtartását, szakmai kurzusokat.

Kérem a tisztelt képviselő-testületet, hogy a támogatási kérelmet szíveskedjen megtárgyalni.

**Határozati javaslat:**

**„A Hunyadiak. Hunyadiak kora” című történelmi kiadvány megjelenésének támogatására**

Bátaszék Város Önkormányzatának Képviselő-testülete megtárgyalta Koller Zsolt (6800 Hódmezővásárhely, Dr. Rapcsák u. 13.) történész támogatási kérelmét, és

1. „A Hunyadiak. Hunyadiak kora” című 2 kötetes tudományos munka megjelenését 100.000 Ft-tal támogatja, mely összeget az önkormányzat 2019. évi költségvetésében biztosítja.
2. felhatalmazza a polgármestert a támogatási szerződés aláírására.

Határidő: 2018. december 21.

Felelős: Dr. Bozsolik Róbert polgármester

(a támogatási szerződés aláírásáért)

Határozatról értesül: Koller Zsolt, kérelmező

BKÖH pénzügyi iroda

irattár